open-index/open-wikipedia-markdown huggingface dataset:
Isa Merikallio

**Isa Merikallio** (s. 1968) on suomalainen johtamisen ja itsensä johtamisen valmentaja, liikkeenjohdon konsultti (LJK), motiivianalyytikko, tutkija ja kirjailija. Hänen esikoiskirjansa *Suorituselämästä merkityselämään* julkaistiin maaliskuussa 2013 (Basam Books). 2014 hän esiintyi YLE/TV1:n Pelastetaan Duunit -sarjassa.  

Hän toimii pääosakkaana ja johtajana Redera Oy:ssä sekä ForceForGrowth Oy:ssä. Valmentajana Isa Merikallio erikoistunut ylimmän johdon ja johtoryhmien valmennuksiin sekä työyhteisöjen muutosvalmennuksiin. 

Hän asuu Espoossa tyttärensä kanssa ja harrastaa vapaa-aikanaan kuntoliikuntaa. Hänellä on SM-mitaleja freestyle-hiihdosta, maastopyöräilystä ja cyclo-crossista. SM-mitalien lisäksi hän on kilpaillut kansainvälisellä tasolla triathlonissa. 

StrongRun on Isa Merikallion vuonna 2010 kehittämä urheilulaji.  

## Teokset
* Suorituselämästä Merkityselämään (Basam Books 2013)
* Vilpittömästi Välinpitämätön (Basam Books 2014)
* Puoli vuotta ennen tuomiota (tositarinallinen romaani, omakustanne 2015) 
* Jaksaa, jaksaa! Näkökulmia vaaralliseen ja kantavaan vahvuuteen (Basam Books 2015)  

## Aiheesta muualla
* Isa Merikallion esittely Kasva.fi-sivustolla 
* ForceForGrowth Oy 
* Haastattelu Etelä-Suomen sanomissa
* http://www.hs.fi/elama/a1436324103111 Helsingin Sanomat 07/2015
Onnellisesta elämästä

**Onnellisesta elämästä** () on Seneca nuoremman kirjoittama filosofinen teos, joka käsittelee nimensä mukaisesti sitä kysymystä, kuinka ihminen voi elää onnellista elämää.

## Historia

Seneca kirjoitti teoksen joskus vuosien 54–62 välillä. Se on yksi hänen dialogeiksi kutsutuista tutkielmistaan. Seneca osoitti teoksen vanhemmalle veljelleen Galliolle, jolle hän oli osoittanut myös teoksensa *[[Suuttumuksesta]]*. Teos ilmentää Senecan moraalista ajattelua kypsimmillään ja tuo esille tämän stoalaista ajattelua.

## Sisältö

Senecan teos on jaettu 28 lukuun. Aluksi Seneca toteaa, että kaikki ihmiset etsivät onnellisuutta, mutta ovat huonoja näkemään, mikä todella tekee elämästä onnellista. Hän tuo esille, että onnellisuuden tavoittelu on järjen tavoittelua. Järjellä hän ei tarkoita pelkästään logiikkaa vaan luonnon (kaikkeuden) toiminnan ymmärtämistä. Seneca esittää, että luonto itsessään on järki (*[[logos]]*). Ihmisten on käytettävä omaa järkeään elääkseen harmoniassa luonnon kanssa. Näin he saavuttavat onnellisuuden.

Tietyssä mielessä Seneca yhdistää luonnon ja Jumalan toisiinsa. Hänen mukaansa olemme syntyneet ikään kuin luonnon "valtakuntaan", jossa juuri Jumalan totteleminen on vapautta. Kun ihminen "uhmaa taivasta", hän ei tee pyhäinhäväistystä vaan tuhlaa aikaansa.

Senecan moraali perustuu nautintojen ylenkatsomiseen. Nautinnot näyttäytyvät hänelle alhaisina, orjamaisina ja katoavaisina. Seneca ylenkatsoo myös onnen käänteitä. Mikään ulkoinen asia ei saa turmella ihmistä. Hän kuitenkin myöntää, että on olemassa hyväksyttäviä nautintoja, jotka ovat maltillisia, rauhallisia, hillittyjä ja tuskin havaittavissa, ja joihin ihminen suhtautuu välinpitämättömästi. Nämä ovat viisaan ihmisen nautintoja.

Onnellisuus voidaan näin saavuttaa vain seuraamalla hyvettä, joka kaatuu ikään kuin hyvä sotilas, alistuen haavoilleen, laskien arpensa, ja silti ylistäen sotapäällikköä, jonka puolesta kuolee. Kukaan ei voi elää nautinnollisesti elämättä kunniakkaasti. Seneca erottaa toisistaan ne hyveet, jotka saavutetaan vain hankalasti, ja ne hyveet, jotka saavutetaan helposti. Hyvettä ei ole olemassa ilman vaivannäköä.

Rikkautta Seneca ei pidä hyvänä tai huonona itsessään, mutta myöntää sen olevan hyödyksi ja tuovan elämään mukavuutta. Näin viisas valitsee rikkauden mikäli se on mahdollista, mutta ei ole omaisuutensa hallitsema. Näin varallisuus nähdään hyveen työvälineenä, josta voidaan myös antaa muille.

## Lähteet

## Kirjallisuutta

### Suomennos

* Seneca: *Onnellisesta elämästä*. Teoksessa  – Sisältää tutkielmat: *Viisaan mielenlujuudesta*, *Lempeydestä*, *Onnellisesta elämästä*, *Mielentyyneydestä* ja *Helvia-äidille, lohduttautumisesta* sekä 32 kirjettä.

### Muita käännöksiä ja tekstilaitoksia

* Seneca: *De Vita Beata*. Teoksessa 

### Muuta kirjallisuutta

* 

## Aiheesta muualla

* Seneca, Lucius Annaeus: *[http://www.thelatinlibrary.com/sen/sen.vita.shtml Ad Gallionem de vita beata]*. The Latin Library.
Suomi yleisurheilun sisäratojen Euroopan-mestaruuskilpailuissa 2011

**Suomi** osallistui **[[Yleisurheilun sisäratojen Euroopan-mestaruuskilpailut 2011|vuoden 2011 yleisurheilun Euroopan-mestaruuskilpailuihin]]** Pariisissa 12 hengen vahvuisella joukkueella, johon kuului kymmenen miestä ja kaksi naista. Joukkueeseen nimettyjen lisäksi Niclas Sandells, Matti Räsänen, Karin Storbacka ja Sandra Eriksson olivat hallikaudella rikkoneet SUL:n asettaman tulosrajan, mutta eivät eri syistä osallistuneet EM-kilpailuihin.

Kilpailuiden ainoa finaaliin yltänyt suomalainen oli seiväshyppääjä Minna Nikkanen, joka venyi finaalissa jaetulle neljännelle sijalle uudella Suomen ennätystuloksella 460. Jo karsinnassa hän paransi kolmesti SE:tä tuloksilla 445, 450 ja 455.

## Miehet

## Naiset

## Lähteet
*Suomen joukkue sisäratojen EM-kilpailuihin, seurakisat.fi
*Tulokset european-athletics-statistics.org  

### Viitteet
Eino Mela

**Eino Fredrik Vilhelm Mela** (sukunimi vuoteen 1901 *Malmberg*; 15. joulukuuta 1881 Rautalampi – 5. kesäkuuta 1950 Helsinki) oli suomalainen kirjallisuuden suomentaja.

Melan vanhemmat olivat asioitsija, poliisikomisario Fredrik Eliel Malmberg ja Rosa Adelaide Hänninen. Hän pääsi ylioppilaaksi 1900 Helsingin suomalaisesta yhteiskoulusta ja valmistui filosofian kandidaatiksi 1905 ja maisteriksi 1907. Mela toimi Huittisten kansanopiston opettajana ja johtajana 1906-1907.

## Teoksia
* *Suomen nuorison liiton seitsemäs yl. kokous Kyminlaakson kansanopistolla, heinäkuun 4-9 p:nä 1907 : selonteko* ; laatinut Eino Mela. Suomen nuorison liitto, Pori 1907
* *Kun kansa nousee : Saksan vapaustaistelu Napoleonia vastaan v. 1813 : [[Morten Pontoppidan]]in y.m. mukaan*. Gummerus 1914

## Suomennoksia
* P. Munch : *Europan valtiollinen kehitys v:sta 1814 meidän päiviimme*. Otava 1913
* Labiche : *Hiekkaa silmiin!* : 2-näytöksinen huvinäytelmä ; suomeksi sovitti Eino Mela. Näytelmäkirjasto n:o 98. Kirja, Helsinki 1913
* Ludvig Fulda : *Kahden kesken* : yksinäytöksinen huvinäytelmä ; suomeksi sovitti Eino Mela. Näytelmäkirjasto n:o 94. Kirja, Helsinki 1913
* Anne Honoré Joseph ja Ch. Duveyrier : *Kaunis myllärinleski* : 1-näytöksinen huvinäytelmä ; Mélesvillen ja Duveyrierin mukaan mukaillen suomentanut Eino Mela. Näytelmäkirjasto n:o 96. Kirja, Helsinki 1913
* Gunnar Gunnarsson : *Silmäpuoli vaeltaja* : islantilainen romaani. Otava 1914
* Kristoffer Janson : *Ylioppilas ja papintytär* : kertomus. WSOY 1914

## Lähteet
* 
* Ylioppilasmatrikkeli 1900–1902
Paras miesnäyttelijä komediasarjassa (SAG)

**Parhaan komediasarjan miesnäyttelijän [[Screen Actors Guild Awards|SAG-palkinto]]** on yksi palkinnoista, joita yhdysvaltalainen yli 120 000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.

## Voittajat ja ehdokkaat
### 1990-luku

### 2000-luku

### 2010-luku

## Katso myös
*Paras miespääosa komediasarjassa (Primetime Emmy)
*Paras miespääosa musikaali- tai komediasarjassa (Golden Globe)
Ventälän seisake

**Ventälän seisake** eli alkujaan Isonkyrön liikennepaikka avattiin lähelle kirkonseutua, kirkolta lähtevän paikallistien risteykseen (viimeistään) vuonna 1899. Liikennepaikka oli vain Tervajoen alainen laiturivaihde. Laiturirakennus valmistui vuonna 1923 Thure Hellströmin piirustusten mukaan ja sitä laajennettiin vuonna 1946 Jarl Ungernin piirustuksin. Liikennepaikan ympäristö säilyi harvaanasuttuna kirkonkylän läheisen etäisyyden vuoksi ja Orismalan sekä Tervajoen asemien ollessa merkittävämpiä. Liikennepaikka muutettiin miehittämättömäksi seisakevaihteeksi vuonna 1967 ja seisakkeeksi tavaraliikenteen loppuessa seuraavana vuonna. Vuonna 1968 seisake nimettiin Ventäläksi ja kunnan nimi annettiin merkittävämmälle Orismalassa sijaitsevalle asemalle. Henkilöliikenne liikennepaikalle loppui vuonna 1992. Liikennepaikkarakennus ja ratavartijan tupa ovat paikallaan vielä nykyisinkin, tosin yksityisomistuksessa.

## Lähteet
*
Gunvor

**Gunvor** on alkuperältään skandinaavinen naisen etunimi, joka saamelaisilla kuitenkin esiintyy myös miehen etunimenä.. Nimi on yhdistetty taistelua tarkoittavasta sanasta *gunn* ja lupausta tarkoittavasta sanasta.  

Suomessa nimi Gunvor on 1900-luvun alusta maaliskuuhun 2026 mennessä annettu noin 2510 naiselle ja alle 10 miehelle. Yli puolet Suomen Gunvoreista on 1920- ja 1930-luvuilla syntyneitä. Gunvorin nimipäivä on suomenruotsalaisen kalenterin mukaan 25. maaliskuuta.

## Tunnettuja Gunvoreja

* Gunvor Brettschneider (s. 1933), suomalainen kunnallispoliitikko, Svenska social- och kommunalhögskolanin entinen rehtori
* Gunvor Grahn (1907–1982), suomenruotsalainen runoilija
* Gunvor Grönvik (1912–1955), suomalainen kuva- ja tekstiilitaiteilija
* Gunvor Helander (s. 1941), suomalainen kanttori, kirkkomuusikko ja lähetystyöntekijä
* Gunvor Hofmo (1921–1995), norjalainen runoilija
* Gunvor Kerkkonen (1903–2002), suomalainen historiantutkija
* Gunvor Kronman (s. 1963), suomenruotsalainen kulttuurivaikuttaja, Hanasaaren kulttuurikeskuksen johtaja
* Gunvor Möller (1913–1988), suomalainen taidemaalari
* Gunvor Olin-Grönqvist (1928–2005), suomalainen keramiikkataiteilija
* Gunvor Pontén (1929–2023), ruotsalainen näyttelijä
* Gunvor Sandkvist (1923–2014), suomalainen näyttelijä
* Gunvor Ulstein (s. 1969), norjalainen yritysjohtaja

## Nimen muita merkityksiä
* Gunvor Group Ltd., kyprokselainen maaöljyä, nesteytettyä maakaasua ja muita raaka-aineita välittävä yhtiö
* 4586 Gunvor, päävyöhykkeen asteroidi

## Lähteet
London South Bank University

**London South Bank University (LSBU)** on yliopisto Lontoossa, Isossa-Britanniassa. Sen edeltäjä, *Borough Polytechnic Institute*, perustettiin vuonna 1892 ja korotettiin yliopistoksi vuonna 1992. Yliopistossa opiskelee 25&nbsp;000 opiskelijaa.

LSBU:ssa on neljä tiedekuntaa: sosiaali- ja terveystieteellinen, taloustieteellinen, humanistinen sekä luonnontieteellinen. Englantilainen taidemaalari David Bomberg opetti Borough Polytechnicissä vuosina 1945–53. Hänen oppilaanaan oli tuolloin Frank Auerbach. LSBU:n kondiittorikoulu (National Bakery School) on maailman vanhin alallaan, ja siellä on valmistettu kakkuja muun muassa kuningatar Elisabet II:n ja prinssi Philipin häihin sekä prinssi Charlesin ristiäisiin.

LSBU:n opiskelijoiden valmistujaisjuhlat pidetään Royal Festival Hallissa kaksi kertaa vuodessa toukokuussa ja lokakuussa.
## Lähteet

## Aiheesta muualla
London South Bank Universityn kotisivut
Kimmo Leinonen

**Kimmo Leinonen** (s. 30. elokuuta 1949 Tampere) on suomalainen jääkiekkovaikuttaja.

Kimmo Leinosella ei ole takana merkittävää uraa pelaajana, mutta sitäkin monipuolisempi ura jääkiekon monitoimimiehenä kaukaloiden ulkopuolella. Hänen työstään on suuri osa jäänyt vähälle huomiolle Suomessa, koska Leinonen on ollut pitkään jääkiekon palveluksessa kansainvälisillä kentillä ja kabineteissa.

1970-luvun lopulta 1980-luvun puoliväliin asti Leinonen oli mailateollisuuden palveluksessa ja mailoja ulkomailla kaupatessaan hän innostui lähtemään mukaan suomalaiseen jääkiekkomuseohankkeeseen. Vuonna 1984 Leinonen palasi SM-liigan markkinointipäälliköksi, josta hän siirtyi selostamaan Hockey Night -lähetyksiä televisioon 1988. TV-tehtävät loppuivat 1995, jolloin Leinonen siirtyi Kansainvälisen jääkiekkoliiton markkinointijohtajaksi aina vuoteen 2007 asti. 

Leinonen on toiminut myös muun muassa juniorivalmentajana sekä naisten joukkueenjohtajana Tampereen Ilveksessä. Lisäksi Leinonen on toiminut kykyjenetsijänä NHL-joukkue New York Rangersille sekä NHL Central Scouting Bureau:lle.

Vuonna 2011 hänet aateloitiin Suomen jääkiekkoleijonaksi numerolla 211.

Toukokuussa vuonna 2023 Leinonen aatelointiin IIHF:n kunniagalleriaan. Hän sai myös ensimmäisenä suomalaisena Paul Loicq -palkinnon.

## Lähteet

## Aiheesta muualla
* Kimmo Leinosen tiedot Jääkiekkomuseon sivulla
Simo Muhonen

**Simo Muhonen** (s. 23. syyskuuta 1996) on suomalainen moottoriurheilija. Hän on kilpaillut karting-sarjoissa vuosina 2001-2012 saavuttaen satunnaista menestystä mm Cadetti-luokassa, Mini-luokassa, KF3, KF2 ja SM-luokassa. Vuonna 2013 Muhonen kilpaili Ranskan F4-mestaruussarjassa.

## Aiheesta muualla
*http://www.simomuhonen.com/simo.php 
*http://www.simomuhonen.com/uutiset.php
Emilio De Bono

**Emilio De Bono** (19. maaliskuuta 1866 Cassano d’Adda – 11. tammikuuta 1944 Verona) oli italialainen marsalkka ja fasistien tukija.

De Bono liittyi Italian armeijaan vuonna 1884 vänrikkinä. Italian–Turkin sodan aikana vuonna 1911 hän toimi yleisesikunnassa ja ensimmäisessä maailmansodassa hän sai mainetta johtamalla hyökkäyksiä itävaltalaisia vastaan Goriziassa 1916 ja Grappassa 1918. Hän jätti palveluksen 1920 kenraalimajurin arvoisena. Sen jälkeen De Bono auttoi Kansallisen fasistipuolueen järjestämisessä ja osallistui vuoden 1922 Rooman marssiin, jonka seurauksena Benito Mussolini nousi Italian johtoon. Vuonna 1924 De Bonoa syytettiin osallisuudesta sosialistipoliitikko Giacomo Matteottin murhaan, mutta hänet vapautettiin.

Fasistien noustua valtaan De Bono toimi aluksi Italian poliisiylipäällikkönä ja miliisin komentajana, kunnes hänet nimitettiin Tripolitanian kuvernööriksi. Italian hyökätessä Etiopiaan vuonna 1935 De Bono nimettiin sodan ylipäälliköksi, mutta hänet korvattiin pian pätevämmäksi havaitulla Pietro Badogliolla. Tästä huolimatta De Bono ylennettiin Italian marsalkaksi. Syrjäyttämisensä jälkeen hänet siirrettiin merentakaisten joukkojen tarkastajaksi. Hän vastusti Italian osallistumista toiseen maailmansotaan.

De Bono nimitettiin ministeriksi vuonna 1942. Fasistien suuren neuvoston kuuluisassa kokouksessa 24.–25. heinäkuuta 1943 hän äänesti enemmistön mukana Mussolinin erottamisen puolesta. Palattuaan vielä tilapäisesti valtaan Pohjois-Italiassa (ks. Italian sosiaalinen tasavalta) Mussolini pidätytti De Bonon, joka tuomittiin maanpetoksesta kuolemaan ja teloitettiin ampumalla. Samassa yhteydessä teloitettiin myös muita Mussolinin syrjäyttämiseen osallistuneita, muun muassa Galeazzo Ciano.

## Lähteet

## Aiheesta muualla
Samsung Galaxy Xcover 2

**Samsung Galaxy Xcover 2** on Samsung Galaxy Xcover -puhelimen seuraaja. Puhelimessa on käyttöjärjestelmänä Android 4.1.2. Laite on IP67-sertifioitu ja se kestää vettä, pölyä, hiekkaa, lunta ja kuraa. Puhelimen Bluetooth-versio on 4.0 ja se käyttää 2G- ja 3G-verkkoja. Laitteessa on ominaisuuksina muun muassa GPS, taskulamppu ja offline-karttoja.

Puhelimen takakamera pystyy ottamaan 5 megapikselin valokuvia ja 1280 × 720 resoluution videokuvaa. Kritiikkiä on herättänyt puhelimen vähäinen tallennustilan määrä, joka tulee täyteen jo muutaman sovelluksen asentamisen jälkeen.

## Lähteet

## Aiheesta muualla
Nordic Optical Telescope

**Nordic Optical Telescope** (Pohjoismainen Optinen Teleskooppi) eli **NOT** on tähtitieteellinen teleskooppi joka  sijaitsee 2382 metrin korkeudella Roque de los Muchachosin observatoriossa, La Palmalla Kanarian saarilla. Teleskooppi perustettiin Tanskan, Ruotsin, Islannin, Norjan ja Suomen yhteishankkeena ja se vihittiin käyttöön vuonna 1989 säännöllisten tutkimusten alkaessa vuonna 1990. Sisäänpääsy on sallittu kaikille tähtitieteilijöille kansallisuudesta riippumatta.

NOT oli ensimmäinen suuri teleskooppi, joka suunniteltiin käyttämään aktiivista optiikkaa korjaamaan ohuen ja kevyen pääpeilin muotoa. Pääpeili on halkaisijaltaan 2,56 metriä, paksuudeltaan 190,3 millimetriä ja painaa 1925 kilogrammaa.

Nordic Optical Telescopen mukaan on nimetty pikkuplaneetta 2857 NOT.

## Lähteet

## Aiheesta muualla
Rudolf Kirchschläger

**Rudolf Kirchschläger** (20. maaliskuuta 1915 – 30. maaliskuuta 2000) oli itävaltalainen poliitikko. Hän toimi
Itävallan liittopresidenttinä vuosina 1974–1986. Sitä ennen hän toimi Itävallan ulkoministerinä 1970–1974.

## Lähteet
Tulikurkkukerttuli

**Tulikurkkukerttuli** (*Setophaga fusca*) on kerttuleiden heimoon kuuluva varpuslintu.

## Levinneisyys
Tulikurkkukerttuleita pesii Kanadassa ja Yhdysvalloissa. Laji talvehtii Keski-Amerikan eteläosissa ja Etelä-Amerikan pohjois- ja luoteisosissa. Laji on luokiteltu elinvoimaiseksi ja sen kannankehitys on kasvava.

## Lähteet
Nordlysplanetariet

**Nordlysplanetariet** on Norjan suurin planetaario. Se avattiin vuonna 1989. Ensimmäinen planetaariota ylläpitänyt yritys meni konkurssiin jo vuonna 1991. Vuosina 1991–2000 planetaariota ylläpitivät Tromssan kaupunki, Tromssan yliopisto ja Troms Fylkes Dampskibsselskap AS, ja tuolloin Statsbygg omisti planetaariorakennuksen. Nykyisin yliopisto omistaa rakennuksen ja Nordnorsk vitensenter ylläpitää toimintaa.

Planetaariossa on planetaariosali, *Stjernesalen*, johon mahtuu 90 henkilöä. Kupolin halkaisija on 12 metriä.

## Aiheesta muualla
* Nordlysplanetariet
Saksan rajoittamaton upotussota

**Saksan rajoittamaton upotussota** eli **rajoittamaton sukellusvenesota** oli Saksan sotavoimien toimintatapa Pohjois-Atlantin, Pohjanmeren ja Englannin kanaalin alueella ensimmäisen maailmansodan loppupuolella vuosina 1917–1918. Sillä tarkoitettiin, että kaikki vihollisen ja puolueettomien maiden alukset upotetaan ilman varoitusta. Tätä perusteltiin sillä, että Iso-Britannia oli asettanut Saksan kauppasaartoon eikä siis päästänyt puolueettomien maiden laivoja Saksaan.. 

## Sukellusvenesodan alku
Saksalaiset aloittivat sukellusveneiden rakentamisohjelman, kun sodan alussa syyskuussa 1914 muutama sukellusvene upotti useita Ison-Britannian sota-aluksia. Pian Saksalla oli käytössään kolmisensataa sukellusvenettä. Saksa julisti 4. helmikuuta 1915, että se upottaa kaikki alukset, jotka kuljettavat sotatarvikkeita ympärysvalloille. Brittiläisen RMS Lusitanian upottaminen 7.5.1915 kuitenkin suututti amerikkalaisia, varsinkin kun turmassa hukkui yli 1&nbsp;200 ihmistä. Syyskuussa 1916 Saksa sopi Yhdysvaltojen kanssa, että kauppalaivat ensin pysäytetään ja tarkistetaan, eikä ihmisuhreja tule, jos ne upotetaan.

## Alusten upottaminen ilman varoitusta
Kauppasaarron aiheuttama elintarvikepula kävi Saksassa sietämättömäksi, ja se julisti 1. helmikuuta 1917 rajoittamattoman upotussodan, vaikka se samalla merkitsi Yhdysvaltojen liittymistä ympärysvaltoihin. Ajatuksen takana oli ylipäällikkö Paul von Hindenburg. Nyt kaikki vihollisen ja puolueettomien maiden alukset upotettiin ilman varoitusta. Merellä oli jatkuvasti 40 sukellusvenettä ja kesän 1917 aikana ne upottivat 795 kauppalaivaa.

## Brittien vastatoimet
Britit tarvitsivat tehokasta asetta sukellusveneitä vastaan. Sellainen oli MK 6 -merimiina, jonka tuntosarvissa oli kosketussytyttimet. Niitä laskettiin mereen 76&nbsp;000 kappaletta. Englannin kanaalissa upotettiin merimiinoilla 26 sukellusvenettä. Myös syvyyspommit, torpedot, tykkituli ja ilmahyökkäykset olivat käytössä. Lopuksi keksittiin suojata kauppalaivoja hävittäjillä. Marraskuussa 1918 Saksa sai upotetuksi enää 15 kauppalaivaa, ennen kuin aselepo tuli voimaan 11.11.1918.

## Lähteet
Ramesh Patel

**Ramesh Unka Patel** (s. 12. syyskuuta 1953 Auckland) on uusiseelantilainen entinen maahockeypelaaja ja olympiavoittaja. Hän kuului kultaa voittaneeseen miesten joukkueeseen vuoden 1976 kesäolympialaisissa Montrealissa ja oli samalla joukkueen ensimmäinen intialaistaustainen pelaaja. Hän sijoittui joukkueineen lisäksi yhdeksänneksi kesäolympialaisissa 1972 Münchenissä ja seitsemänneksi kesäolympialaisissa 1984 Los Angelesissa. Patel toimi myös Uuden-Seelannin jääkiekkoliiton puheenjohtajana yli 20 vuoden ajan.

## Lähteet
Sadi Carnot (Ranskan presidentti)

**Marie François Sadi Carnot** (11. elokuuta 1837 Limoges – 25. heinäkuuta 1894 Lyon) oli ranskalainen insinööri ja valtiomies, joka toimi Ranskan kolmannen tasavallan presidenttinä vuosina 1887–1894. Hän kuoli italialaisen anarkistin puukotettua häntä.

Sadi Carnot oli vasemmistolaisena poliitikkona tunnetun Hippolyte Carnot'n poika ja Ranskan suuressa vallankumouksessa ansioituneen Lazare Carnot'n pojanpoika. Hänen setänsä oli tunnettu fyysikko Sadi Carnot. Carnot opiskeli École Polytechniquessa sekä sillan- ja tienrakennuskoulu École nationale des ponts et chaussées’ssa. Hän valmistui insinööriksi vuonna 1863 ja sai valtion viran Annecyn kaupungista. Tuona aikana hän suunnitteli muun muassa Rhônen ylittävän niin sanotun Carnot’n sillan Collongesissa.

Ranskan–Saksan sodan alettua 1870 Carnot siirtyi politiikkaan. Hän sai hallitukselta tehtäväkseen organisoida sotilaallista vastarintaa Normandiassa. Carnot toimi hetken aikaa Seine-Inférieuren prefektinä, kunnes hänet valittiin uuden tasavallan edustajainkamariin Côte-d'Orin departementista. Hän kuului tasavaltalaisten vasempaan siipeen ja erikoistui julkisia töitä ja rautateiden kehittämistä koskeneisiin kysymyksiin.

Carnot toimi vuodesta 1878 yleisten töiden ministeriön alivaltiosihteerinä ja vuodesta 1880 itse ministerinä. Vuonna 1885 hänestä tuli edustajainkamarin varapuhemies sekä kauppa- ja valtiovarainministeri. Carnot valittiin presidentiksi joulukuussa 1887. Presidenttikaudellaan hän joutui vastaamaan muun muassa kenraali Georges Boulanger’n sekä radikaalin työväenliikkeen aiheuttamiin haasteisiin. Ranskan johtoa koetteli myös vuoden 1892 Panama-skandaali. Carnot onnistui kuitenkin säilyttämään suosionsa. Hänen kautensa myönteisiä symbolisia tapahtumia olivat vallankumouksen satavuotisjuhla ja Pariisin maailmannäyttely vuonna 1889.

Carnot’n pidettyä puheen näyttelyssä Lyonissa 24. heinäkuuta 1894 italialainen anarkisti Sante Caserio puukotti yllättäen häntä. Hän kuoli vammoihinsa seuraavana yönä ja hänet haudattiin Pariisin Panthéoniin. Caserio tuomittiin myöhemmin kuolemaan ja teloitettiin.

## Lähteet

## Aiheesta muualla

*Sadi Marie François Carnot  Assemblée Nationale
Trevor Manning

**Trevor Wayne Manning** (s. 19. joulukuuta 1945 Wellington) on uusiseelantilainen entinen maahockeypelaaja. Hän kilpaili vuoden 1976 kesäolympialaisissa Montrealissa ja kuului siellä lajissa kultaa voittaneeseen miesten joukkueeseen. Manning pelasi kisoissa maalivahtina.

## Lähteet
Lalita Jauhleuskaja

**Lalita Vadimovna** (Milšina-)**Jauhleuskaja** (s. 31. joulukuuta 1963 Sokol, Vologdan alue, Venäjä) on ampuja. Hän kilpaili viisissä perättäisissä kesäolympialaisissa vuosina 1996–2012 ja sai pronssia 25 metrin urheilupistooliammunnassa vuoden 2000 kesäolympialaisissa Sydneyssä. Hän edusti Sydneyn kisoissa Valko-Venäjää. Tätä myöhemmissä olympiakisoissa hän on kilpaillut Australian edustajana.

## Lähteet
Yleisluistelun Pohjoismaiden-mestaruuskilpailut 1921

**Yleisluistelun Pohjoismaiden-mestaruuskilpailut** järjestettiin kolmannen kerran Ruotsin Tukholmassa 5. -6. helmikuuta 1921. 

## Miesten yleismestaruus
Epäviralliset loppupisteet





1 vain kaikki matkat luistelleet huomioitu.

## Lähteet
* [SpeedSkatingNews .info]
* Suomalaisluistelijat arvokisoissa 
* Suomen Urheilulehti 10. helmikuuta 1921, sivu 75 (puuttuu Roald Larsenin pisteet)
Opportunity Liga

**Opportunity Liga** on Montenegron korkein koripallosarja.

## Joukkueet kaudella 2025–2026

## Mestarit
*2007: KK Budućnost
*2008: KK Budućnost
*2009: KK Budućnost
*2010: KK Budućnost
*2011: KK Budućnost
*2012: KK Budućnost

## Aiheesta muualla
*Virallinen kotisivu
Hannu Soro

**Hannu Heikki Johannes Soro** (10. syyskuuta 1952 Karkku – 13. joulukuuta 2023) oli suomalainen opettaja, kunnallispoliitikko sekä jääkiekkovaikuttaja.

Vuonna 1980 Hämeenlinnassa valmistunut Soro oli koulutukseltaan peruskoulun opettaja, mutta työuransa hän teki ammattioppilaitoksissa sekä lukioissa. Soro työskenteli vuodesta 2004 vuoden 2019 asti Tampereen lyseon lukiossa, jossa hän toimi opinto-ohjaajana sekä apulaisrehtorina, kunnes jäi eläkkeelle.

## Jääkiekko
Hannu Sorolla ei ole pelaajataustaa jääkiekossa, mutta hän oli todellinen monitoimimies niin seura- kuin maajoukkuetasolla sekä erotuomaritoiminnassa. 

Soro toimi huoltajana SM-sarjassa ja SM-liigassa pelanneessa KooVeessa vuosina 1971–1977 sekä A-maajoukkueessa 1983–1992. Hän kuuluikin ensimmäiset arvokisamitalit voittaneiden maajoukkueiden huoltoryhmään. Näiden lisäksi Soro toimi nuorten maajoukkueissa huoltajana ja joukkueenjohtajana. Ilveksen liigajoukkueen joukkueenjohtajana Soro toimi 1991–1993 ja 1995–2000 sekä joukkueen tiedottajana 1991–2000. Jääkiekkoerotuomarina Soro toimi 1971–1985, joista vuodet 1979–1983 päätuomarina SM-liigassa. Vuonna 1980 Soro tuomitsi ensimmäisenä suomalaisena ottelun Ruotsin Elitserienissä. Näiden lisäksi Sorolla oli lukuisia luottamustehtäviä Suomen jääkiekkoliiton ja SM-liigan eri elimissä. Hannu Soro oli Hämeen Liikunta ja Urheilu ry:n puheenjohtaja.

## Saavutukset ja palkinnot
* SM-liigan pronssi 1977, Koovee (huoltaja)
* Olympiahopea 1988, A-maajoukkue (huoltaja)
* Kanada-cupin kolmas sija 1991, A-maajoukkue (huoltaja)
* MM-hopea 1992, A-maajoukkue (huoltaja)
* SM-liigan hopea 1998, Ilves (joukkueenjohtaja)
* Suomen jääkiekkoleijona #216

## Politiikka
Entisen maajoukkuejääkiekkoilija Lasse Oksasen houkuttelemana kunnallispolitiikkaan lähtenyt Soro istui Tampereen kaupunginvaltuustossa kaksi täyttä kautta (2005–2008 ja 2009–2012) sekä toimi varavaltuutettuna kausilla 2001–2004 ja 2013–2016. Lisäksi huhtikuussa 2002 Soro nousi varasijalta valtuustoon kesken kauden. Soro osallistui kunnallisvaaleihin Tampereen Sitoutumattomien ehdokkaana.

## Lähteet

* 
* 
* 
*Soron tiedot Jääkiekkomuseon sivuilla.
### Viitteet
Thorvald Eigenbrod

**Jakob Thorvald Eigenbrod** (2. joulukuuta 1892 Aalborg – 5. toukokuuta 1977 Munkebjerg) oli tanskalainen maahockeypelaaja. Hän kilpaili vuoden 1920 kesäolympialaisissa Antwerpenissä ja kuului siellä lajissa hopeaa saaneeseen miesten joukkueeseen.

## Lähteet
Satanic Warmasterin diskografia

Suomalaisen black metal -yhtye Satanic Warmasterin diskografia koostuu viidestä studioalbumista, viidestä kokoelma-albumista, neljästä EP-levystä, kahdestatoista split-albumista sekä kolmesta singlestä.

### Studioalbumit
* 
* 
* 
* 
* 
* 

### EP:t
* 
* 
* 
* 

### Kokoelmat
* 
* 
* 
* 
* 

### Livealbumit
* 
* 
* 

### Split-albumit
* 
* 
* 
* 
* 
* 
* 
* 
* 
* 
* 
* 

### Demot
* 
* 

### Singlet
* 
* 
* 

## Aiheesta muualla
*
Karl Johan Moring

**Karl Johan Moring** (20. marraskuuta 1832 Kalvola – 6. maaliskuuta 1868 Helsinki) oli suomalainen säveltäjä ja musiikinopettaja. 

## Henkilöhistoria
Moringin vanhemmat olivat meriupseeri ja maanmittari Carl Matthias Moring ja Eva Charlotta Sjöman. Hän kävi Helsingin alkeiskoulun ja opiskeli viulun- ja pianonsoittoa Rudolf Lagin johdolla.  Leipzigin konservatoriossa hän opiskeli 1856–1858 ja palasi sen jälkeen Suomeen perustamansa Sylvia-kuoron johtajaksi. Leipzigissa hän oli vielä toiseen otteeseen 1860–1861. Moring toimi paitsi kuoronjohtajana, myös laulun- ja musiikinopettajana. Hän kuoli lavantautiin Helsingissä keväällä 1868 alle 40-vuotiaana.

## Taiteellinen tuotanto
Moring sävelsi vaatimattomia kuoro- ja yksinlauluja. Hänen sävellyksistään tunnettuja ovat muun muassa virsi ”Taivaat kaikki valtiaansa” sekä Työväenopiston laulukirjassa 1928 julkaistu laulu ”Mökin poika” J. L. Runebergin tekstiin. Moringin arkistoa on talletettu Kansalliskirjastoon.

### Sävellyksiä ja sovituksia
Moringin sävellyksiä ja sovituksia ovat:
* Yksinlauluja, kuten *Tre sånger med accompagnement af Forte-Piano* (1858), *Den Ensamma* (1862) ja *Den Väntade* (1864)
* Kuorolauluja, kuten *Arbetarsång*
* Kansanlaulujen sovituksia
* Kokoelma lauluja ja laulelmia neliääniselle sekakuorolle, mukaan lukien kahdeksan omaa sävellystä, julkaistiin seitsemänä vihkona *Sånger och visor, satta för blandad qvartett* (1863-1865)

## Lähteet

## Aiheesta muualla
*
Johan Christoffer von Morian

**Johan Christoffer von Morian** (18. marraskuuta 1752 Perniö – 23. tammikuuta 1811 Pernaja) oli Kymin laamanni 1786–1795, minkä jälkeen hän viljeli Pernajassa Sarvilahden kartanon maita. 

Von Morianin vanhemmat olivat laamanni Juhana Kristoffer von Morian ja Hedvig Helena Creutz ja puolisot vuodesta  1878 Kristiina Katariina Rotkirch (k. 1795) ja vuodesta 1795 Maria Elisabeth Rotkirch (k. 1812), jotka olivat sisaruksia. Von Morian kirjoittautui ylioppilaaksi Turkuun 1792 ja Upsalaan 1769, suorittaen lakitieteen tutkinnon 1770. Hän toimi kansliakollegiossa, yleten 1782 kansliapresidentin ensimmäiseksi sihteeriksi. Hovin juhlamenojen varaohjaaja hänestä tuli 1775, laamannin arvon hän sai 1779. Von Morian oli maaherran sijasta vastaanottamassa keisari Aleksanteri I:tä, kun tämä tuli Porvoon valtiopäiville 1809. Pitämässään puheessa Morian korosti Suomen perustuslakien säilyttämisen merkityksellisyyttä.

## Lähteet
Virtain kirkko

**Virtain kirkko** on puinen pohjalainen paanukattoinen ristikirkko Virroilla. Sekä kirkon että kirkkoon käytävällä yhdistetyn tapulin rakensi Antti Hakola. Kirkon rakennustyöt ajoittuivat vuosille 1773–1774 ja pohjalainen renessanssitapuli valmistui pari vuotta myöhemmin 1776.

## Lähteet

## Aiheesta muualla

* Virtain kirkko
Wilhelm Miklas

**Wilhelm Miklas** (15. lokakuuta 1872 Krems an der Donau, Itävalta-Unkari – 20. maaliskuuta 1956 Wien, Itävalta) oli itävaltalainen poliitikko. Hän toimi Itävallan liittopresidenttinä vuodesta 1928 vuoteen 1938, jolloin Itävalta liitettiin Saksaan. Ennen presidentiksi tuloaan Miklas oli Itävallan parlamentissa 1907–1914. 

## Lähteet

## Aiheesta muualla
Esa Sulkava

**Esa Sulkava** (s. 14. toukokuuta 1937 Tampere) on suomalainen urheilutoimittaja. Hän työskenteli *[[Helsingin Sanomat|Helsingin Sanomien]]* jääkiekkotoimittajana 1960–1970, *[[Ilta-Sanomat|Ilta-Sanomien]]* urheilutoimituksen päällikkönä 1970–1996 ja lehden erikoistoimittajana 1996–2002. Sulkava valittiin Vuoden urheilutoimittajaksi 1990. Pro Urheilu -mitali hänelle myönnettiin 2011 ja Sulkava on myös Suomen jääkiekkoleijona numero 218.

## Lähteet
* 
* 
*Sulkavan tiedot Jääkiekkomuseon sivuilla.
Luettelo maakaasuntuottajavaltioista

Tämä on luettelo valtioista maakaasun tuottajista. Kaikki maakaasun valtioiden kaasun tuotanto määritellään kuutiometreinä.  Luettelossa ei ole biokaasun tai maaöljyn tuotantoa. Luettelossa on myös osavaltioita ja merentakaisia alueita. 
Kansainvälisen energiajärjestön tietojen mukaan maailman 66,7 %prosentista maakaasusta on 10 valtioiden alueella ja ne ovat järjestyksessä:
*1) Venäjä 677 (20,0%), 2)
*2) Yhdysvallat  651 (19,2%),
*3) Kanada  160 (4,7%)
*4) Qatar 151 (4.5%)
*5) Iran 149 (4.4%),
*6)  Norja  106 (3.1%), 
*7) Kiina  103 (3.0%)
*8) Saudi-Arabiassa 92 (2.7%)
*9) Indonesia 92 (2.7%)
*10)Alankomaat  81 (2.4%) 
*Koko maailma  3 388 (100 %).

## Luettelo

## Lähteet
Peugeot 305

**Peugeot 305** on Peugeot’n vuosina 1977–1988 valmistama keskiluokan automalli, joka korvasi Peugeot 304:n. Sen seuraajiksi tulivat Peugeot 309- ja 405-mallit.

Ainoa korimalli oli aluksi neliovinen sedan. Vuonna 1980 esiteltiin farmarimalli Break, josta tuli saataville myös kolmiovinen tavarankuljetusmalli ilman takaikkunoita ja -istuimia. Valikoimassa olivat aluksi 1,3- (65&nbsp;hv) ja 1,5-litraiset (74&nbsp;hv) bensiinimoottorit, hieman myöhemmin tuli myös 1,5-litrainen (50&nbsp;hv) dieselmoottori.

Vuonna 1982 kojetaulua uudistettiin ja keulaa kallistettiin hieman taaksepäin. Auto sai uudet XU-sarjan moottorit, joihin kuului 1,6- ja 1,9-litraiset bensiinimoottorit sekä 1,9-litrainen dieselmoottori.

Vuonna 1984 esiteltiin urheilullinen 305 GTX, jossa oli 1,9-litrainen (105&nbsp;hv) moottori Solex-kaksoiskaasuttimilla. Ulkoisesti mallin tunnisti 14-tuumaisista alumiinivanteista ja takaspoilerista. Vuonna 1986 GTX sai tuuletetut jarrulevyt ja valinnaisena saataville tuli ZF:n automaattivaihteisto.
 

## Lähteet

## Aiheesta muualla
Ekogen

**Ekogen Oy** on vuonna 2006 perustettu yritys, jonka kotipaikka on Lappeenranta. Yrityksen päämarkkina-alue on Eurooppa.

Yritys on kehittänyt pienvoimalaitoksen, joka käyttää energialähteenä biomassaa, kuten puupellettiä tai puuhaketta. Laitos tuottaa sähköä ja lämpöä yhteistuotantona (CHP). Teknologia perustuu mikroturbiinin käyttöön voimakoneena. 

Laitos soveltuu kohteisiin, joissa sähkö ja lämpö voidaan hyödyntää samanaikaisesti. Tällaisia kohteita ovat esimerkiksi pienteollisuus, kasvihuoneet, lämpöyrittäjäkohteet, kiinteistöt, maatilat, vapaa-ajankeskukset ja energiaverkoista riippumattomat yhteisöt. Pienvoimalaitoksen avulla voidaan vähentää hiilidioksidipäästöjä korvaamalla fossiilisilla polttoaineilla tuotettua energiaa uusiutuvalla energialla. Toiminta perustuu lähienergiaan, jolloin tarvittava polttoaine hankitaan lähialueelta, ja tuotettavat sähkö ja lämpö käytetään samalla alueella. Tällöin vähennetään polttoaineen kuljetuksesta ja energian siirrosta aiheutuvia päästöjä ja kustannuksia.

## Lähteet
* www.ekogen.fi Ekogen Oy:n kotisivut
Paras näyttelijäkokoonpano komediasarjassa (SAG)

**Parhaan komediasarjan näyttelijäkokoonpanon [[SAG-palkinto]]** on yksi palkinnoista, joita yhdysvaltalainen yli 120&nbsp;000 näyttelijää edustava ammattiliitto Screen Actors Guild jakaa vuosittain. Palkinto jaettiin ensimmäisen kerran vuonna 1994.

## Voittajat ja ehdokkaat
### 1990-luku

### 2000-luku

### 2010-luku

## Katso myös
*Paras musikaali- tai komediasarja (Golden Globe)
*Paras komediasarja (Primetime Emmy)
Tujunen

**Tujunen** on suomenkielinen sukunimi. Tujunen-nimisiä henkilöitä:

* Jatta Tujunen (1915–2009), suomalainen toimittaja ja tiedottaja
* Jyrki Tujunen (s. 1968), suomalainen kilpapyöräilijä
* Leo Tujunen (1910–1988), Suomen Kuvalehden päätoimittaja
* Taru Tujunen (s. 1970), suomalainen kokoomuspoliitikko.
Sandström

**Sandström** on ruotsinkielinen sukunimi. Sandström-nimisiä henkilöitä ovat:

* Allan Sandström (1895–1950), suomalainen jääkärivänrikki ja kansakoulunopettaja
* Annemi Sandström (s. 1985), suomalainen kilpauimari
* Beatrice Sandström (1910–1995), ruotsalainen viimeisiä Titanicilta selviytyneitä henkilöitä
* Bertil Sandström (1887–1964), ruotsalainen ratsastaja ja olympiamitalisti
* Christian Sandström (s. 1972), suomalainen näyttelijä ja ohjaaja
* David Sandström (s. 1975), ruotsalainen rumpali
* Eino Santasalo (vuoteen 1906 *Sandström*, 1903–1961), suomalainen yrittäjä ja yritysjohtaja
* Emil Sandström (1886–1962), ruotsalainen lakimies
* Erik Sandström (1902–1982), suomalainen everstiluutnantti
* Felix Sandström (s. 1997), ruotsalainen jääkiekkomaalivahti
* Folke Sandström (1892–1962), ruotsalainen ratsastaja ja olympiamitalisti
* Henrik Sandström (s. 1952), suomalainen kestävyysjuoksija ja kunnanjohtaja
* Ingvar Sandström (s. 1942), ruotsalainen maastohiihtäjä
* Ivar Sandström (1889–1917), ruotsalainen lentämisen edelläkävijä
* Jaana Sandström (s. 1963), suomalainen taloustieteilijä
* Jan Sandström (s. 1954), ruotsalainen säveltäjä
* Jan Sandström (s. 1978), ruotsalainen jääkiekkoilija
* Jannike Sandström (s. 1983), suomalainen laulaja
* Johan Sandström (1874–1947), ruotsalainen meritieteilijä
* Jörgen Sandström, ruotsalainen muusikko
* Katarina Sandström (s. 1974), ruotsalainen toimittaja ja uutisankkuri
* Lucas Sandström (s. 1990), ruotsalainen jääkiekkoilija
* Nils Sandström (1893–1973), ruotsalainen yleisurheilija
* Oskar Sandström (s. 1998), suomalainen jalkapalloilija
* Paul Sandström (1899–1982), suomalainen pituushyppääjä
* Peter Sandström (s. 1963), suomenruotsalainen kirjailija ja toimittaja
* Ralf Sandström (s. 1945), suomalainen yritysjohtaja, kauppaneuvos
* Roley Sandström (1897–1966), suomalainen jääkärimajuri
* Tomas Sandström (s. 1964), ruotsalainen jääkiekkoilija
* Tuula Sandström (s. 1942), suomalainen kirjailija, runoilija ja kääntäjä
* Runar Sandström (1909–1985), ruotsalainen vesipalloilija
* Sven-David Sandström (1942–2019), ruotsalainen säveltäjä
* Tuukka Sandström (s. 1980), suomalainen lastenkirjailija, esseisti, suomentaja ja kustantaja
* Ulf Sandström (s. 1964), ruotsalainen pianisti
* Ulf Sandström (s. 1967), ruotsalainen jääkiekkoilija.
Kvarteret Victoria

**Kvarteret Victoria** eli **Victoria-kortteli** on Helsingin Jätkäsaaressa ruotsinkielisen kulttuurin ympärille rakennettu asuinkortteli, jossa on myös muita palveluita, kuten päiväkoti, Teatteri Viirus, galleria ja ravintola. Korttelissa on myös jonkin verran toimistoja. Yhteensä asuntoja on korttelissa noin 300, joista suurin osa vuokra-asuntoja. 

## Aiheesta muualla
* Virallinen sivusto
Screen Actors Guild Life Achievement Award

** Screen Actors Guild Life Achievement Award** on elämäntyö-palkinto, jonka yhdysvaltalainen yli 120 000 näyttelijää edustava ammattiliitto *[[Screen Actors Guild]]* on jakanut vuodesta 1962 (paitsi vuosina 1964 ja 1981). Palkinto annetaan näyttelijöille elämäntyöstään.
## Palkinnon saaneet

;1960-luku
*1962: Eddie Cantor
*1963: Stan Laurel
*1965: Bob Hope
*1966: Barbara Stanwyck
*1967: William Gargan
*1968: James Stewart
*1969: Edward G. Robinson
;1970-luku
*1970: Gregory Peck
*1971: Charlton Heston
*1972: Frank Sinatra
*1973: Martha Raye
*1974: Walter Pidgeon
*1975: Rosalind Russell
*1976: Pearl Bailey
*1977: James Cagney
*1978: Edgar Bergen
*1979: Katharine Hepburn
*
;1980-luku
*1980: Leon Ames
*1982: Danny Kaye
*1983: Ralph Bellamy
*1984: Iggie Wolfington
*1985: Paul Newman ja Joanne Woodward
*1986: Nanette Fabray
*1987: Red Skelton
*1988: Gene Kelly
*1989: Jack Lemmon
;1990-luku
*1990: Brock Peters
*1991: Burt Lancaster
*1992: Audrey Hepburn
*1993: Ricardo Montalban
*1994: George Burns
*1995: Robert Redford
*1996: Angela Lansbury
*1997: Elizabeth Taylor
*1998: Kirk Douglas
*1999: Sidney Poitier
*
;2000-luku
*2000: Ossie Davis ja Ruby Dee
*2001: Edward Asner
*2002: Clint Eastwood
*2003: Karl Malden
*2004: James Garner
*2005: Shirley Temple Black
*2006: Julie Andrews
*2007: Charles Durning
*2008: James Earl Jones
*2009: Betty White
;2010-luku
*2010: Ernest Borgnine
*2011: Mary Tyler Moore
*2012: Dick Van Dyke
*2013: Rita Moreno
*2014: Debbie Reynolds
*2015: Carol Burnett
*2016: Lily Tomlin
*2017: Morgan Freeman
*2018: Alan Alda
*2019: Robert De Niro
Jaskari

**Jaskari** on suomenkielinen sukunimi. Jaskari-nimisiä suomalaisia henkilöitä:

* Aaro Jaskari (1880–1925), maanviljelijä ja Edistyspuolueen kansanedustaja
* Harri Jaskari (s. 1964), kokoomuspoliitikko
* Jaakko Jaskari (s. 1943), jääkiekkoilija
* Juhani Jaskari (1930–1988), kääntäjä
* Mikko Jaskari (1866–1936), maanviljelijä, kansanedustaja ja kokoomuspoliitikko
* Mikko Jaskari (1902–1979), juristi ja K. J. Ståhlbergin kyydityksen johtaja, kansanedustaja Mikko Jaskarin poika
* Osmo V. Jaskari (1926–2011), taloustieteilijä, professori
* P. K. Jaskari (1920–1998), *Kamera*-lehden päätoimittaja
* Tauno Jaskari (s. 1934), painija.

## Katso myös

* Yli-Jaskari
Mustasukkaisuus (maalaus)

**Mustasukkaisuus** on suomalaisen taiteilijan Åke Mattaksen öljyvärityö kankaalle vuodelta 1946. Kooltaan maalaus on 85 cm × 66 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.

Åke Mattaksen taiteesta löytyy runsaasti omaelämäkerrallisuutta ja tunnustuksellisia omiakuvia. *Mustasukkaisuus*-maalauksessa Mattas istuu ja hänen puolisonsa kasvot näkyvät tuolin takana. Edellisenä vuonna hän oli mennyt naimisiin opiskelutoverinsa kanssa, vaikka Mattaksen vakaumuksen mukaan avioliitto ei hänelle ollutkaan mahdollista. Maalaukseen hän maalaakin uhmakkaan maskuliinisen miehen kahden naisen väliin. Maalauksen väriasteikkona on musta ja vihreä eri sävyissään.

Mattakselle oli luonteenomaista maalata käyttäen riisuttua väriasteikkoa ja ekspressiivistä viivaa.

*Mustasukkaisuutta*-maalauksen on nähty viittaavan James Ensorin maalaukseen *[[Naamioiden vallan alla]]* (1925), joka kuului vuodesta 1937 alkaen Ester ja Jalo Sihtolan kokoelmaan. Maalauksessa on Ensorin omakuva sauva kädessään ja ilmehtivien naamioiden saartamana.

## Lähteet

## Aiheesta muualla
* Mustasukkaisuus (henkilösommitelma). Suomen Kansallisgalleria / Kokoelmat.
Chikuma-luokka

**Chikuma-luokka** () oli keisarillisen Japanin laivaston kolmen panssarikansiristeilijän muodostama alusluokka, joka oli Japanin laivaston viimeinen panssarikansiristeilijäluokka ennen keveiden keveiden risteilijöiden valmistuksen aloittamista. Alusluokan alukset osallistuivat ensimmäiseen maailmansotaan.

## Alukset

## Lähteet
*

### Viitteet

## Aiheesta muualla

*
Tone (1907)

**Tone** () oli keisarillisen Japanin laivaston toukokuussa 1910 valmistunut panssarikansiristeilijä, joka tuhoutui maalilaivana 30. huhtikuuta 1933.

## Taustaa
*Tone* suunniteltiin ja valmistettiin Sasebon laivastontelakalla Japanissa osana vuoden 1903 kolmatta laivastolakia, jolla korvattiin Venäjän–Japanin sodan tappioita. Rahoitusvaikeuksien vuoksi *Tonelle* suunniteltu sisaralus poistettiin suunnitelmasta.

## Suunnittelu
Alus muistutti mitoiltaan Britteinsaarilla valmistettua *[[Yoshino (1892)|Yoshinoa]]*, mutta *Tonella* oli taivutetut savuhormit ja japanilaisaluksille tyypilliseksi muodostunut klipperikeula. Aluksen propulsiojärjestelmä koostui kahteen akseliin kytketyistä kahdesta Mitsubishin valmistamasta nelisylinterisestä höyrykoneesta ja kuudestatoista Miyabara-kattilasta.

Aluksen aseistuksena oli kaksi kilvin varustettua kuuden tuuman 45 pituuskaliiperin tyypin 41 tykkiä ja apuaseina kymmenen 4,7 tuuman ja neljä 12 naulan 12 cwt -tykkiä. Aseistuksen täydensi kolme 18 tuuman torpedoputkea. Pian valmistumisen jälkeen alukselta poistettiin toinen 4,7 tuuman tykki. Myöhemmin aseistukseen lisättiin kaksi 3,1 tuuman (8 cm) ilmatorjuntatykkiä.

## Valmistus
Alus tilattiin Sasebon laivastontelakalta, missä köli laskettiin 27. marraskuuta 1905. Alus laskettiin vesille 24. lokakuuta 1907 ja valmistui 15. toukokuuta 1910.

## Palvelus
Pian valmistumisensa jälkeen alus lähetettiin 1. huhtikuuta 1911 Britteinsaarille muiden Yrjö V:n kruunajaisjuhlallisuuksiin lähetettyjen alusten mukana. Alus palasi Japaniin 12. marraskuuta.

Ensimmäisessä maailmansodassa *Tone* kuului Japanin 2. laivastoon osallistuen Qingdaon taisteluun. Myöhemmin alus siirrettiin Japanin 3. laivastoon, jolloin se oli sijoitettuna Singaporeen valvomaan Intian valtameren liikennettä.

Vuosina 1924–1929 aluksen asemapaikkana oli Shanghain ympäristö Jangtsejoella, mistä se siirrettiin 30. marraskuuta 1929 Sasebon laivastoalueen reserviin. Se poistettiin alusluettelosta 1. huhtikuuta 1931, jolloin se nimettiin uudelleen *Haikan No. 2*:ksi. Alus tuhoutui lentokonemaalina Amami Oshiman edustalla 30. huhtikuuta 1933.
 
## Lähteet
*

### Viitteet
Mike Trout

**Michael Nelson "Mike" Trout** (s. 7. elokuuta 1991, Millville, New Jersey) on yhdysvaltalainen baseballpelaaja, joka pelaa tällä hetkellä MLB-liigan Los Angeles Angelsissa. Hänen pelipaikkansa ulkopelissä on koppari.

Angels valitsi Troutin vuoden 2009 , ensimmäisen kierroksen 25. pelaajana. Trout valittiin heti tulokaskaudellaan un, ja kauden loputtua hänet nimettiin American Leaguen vuoden tulokkaaksi.

## Lähteet

## Aiheesta muualla
Edlund

**Edlund** on ruotsinkielinen sukunimi. Edlund-nimisiä henkilöitä:

* Ben Edlund (s. 1968), yhdysvaltalainen sarjakuvapiirtäjä ja televisiokäsikirjoittaja
* Christoffer Edlund (s. 1987), ruotsalainen jääpalloilija
* E. O. Edlund (1824–1871), suomalainen kirjastoamanuenssi, toimittaja ja kirjailija
* Erik Edlund (1819–1888), ruotsalainen fyysikko
* G. W. Edlund (1829–1907), suomalainen kirjakauppias ja kirjakustantaja
* Hans Edlund, ruotsalainen jääkiekkoilija
* Johan Edlund (s. 1971), ruotsalainen muusikko
* Lars Edlund (1922–2013), ruotsalainen säveltäjä, kirkkomuusikko ja musiikkipedagogi
* Madelaine Edlund (s. 1985), ruotsalainen jalkapalloilija
* Mikael Edlund (s. 1950), ruotsalainen säveltäjäɱ
* Pär Edlund (s. 1967), ruotsalainen jääkiekkoilija
* Richard Edlund (s. 1940), yhdysvaltalainen elokuvien erikoistehostemies.
S. E. Multamäki

**Sulo Emil Multamäki** (22. helmikuuta 1889 Hollola – 8. toukokuuta 1968 Helsinki) oli suomalainen metsätieteilijä. Hän oli Helsingin yliopiston suometsätieteen professori 1944–1957.

## Henkilöhistoria
Multamäen vanhemmat olivat maanviljelijä Juho Fredrik Multamäki ja Amanda Kustaava Lehtonen ja puoliso vuodesta 1932 lastentarhanopettaja Helvi Saima Larja (Lönnqvist). Hän tuli ylioppilaaksi Lahden yhteiskoulusta 1911 ja suoritti metsänhoitotutkinnon 1914, jolloin hänestä tuli myös metsäkonduktööri, filosofian kandidaatin tutkinnon 1917 ja filosofian lisensiaatin ja tohtorin tutkinnon 1919. Toimittuaan eri tehtävissä suonkuivauksen parissa Multamäki nimitettiin Helsingin yliopiston suometsätieteen professorin viran ensimmäiseksi haltijaksi 12. toukokuuta 1944.

## Julkaisuja
* *Tutkimuksia metsien tilasta Savossa ja Karjalassa* (väitöskirja), 1919
* *Suomen soista ja niiden metsittämisestä*, 1920
* *Tutkimuksia ojitettujen turvemaiden metsänkasvusta*, 1923
* *Suometsätalous ja sen edistäminen Suomessa*, 1926
* *Havaintoja Baijerin soista ja niiden taloudellisesta käytöstä*, 1929
* *Metsäojien mittojen ja muodon muuttamisesta*, 1934
* *Metsäojien kivityöt ja kivennostolaite Kivikelkka M I* (pat. Suomessa N:o 17706), 1937
* *Kuusen kylvöstä ja istutuksesta metsitettävillä soilla*, 1939
* *Kuusen taimien paleltuminen ja sen vaikutus ojitettujen soiden metsittymiseen*, 1942

## Lähteet
Laine (Ranta-aalto)

**Laine (Ranta-aalto)** on väriekspressionistisen taiteilijan Mauno Markkulan öljyvärityö kankaalle vuodelta 1942. Kooltaan maalaus on 27×35 cm ja se kuuluu Ateneumin taidemuseon Ester ja Jalo Sihtolan kokoelmiin.

Mauno Markkula maalasi *Laine (Ranta-aalto)* -maalauksen paksuilla väreillä. Tämä oli tämän mystikkona pidetyn taiteilijan tapa maalata. Hän maalasi paksusti, leiskuvin värein näynomaista taidetta. *Laine (Ranta-aalto)* -maalauksen pääväri on vihreä. Valkoisen ranta-alueen takana harmaan taivaan alla olevat korkeat vihreät aallot pauhuvat tässä työssä. Markkula kuvaa lisäksi aallokon suoraan sivulta, mikä on harvinaisempaa ja alkuun katsojan on suorastaan hankalampaa hahmottaa työtä.

## Lähteet

## Aiheesta muualla
* Suomen kansallisgalleria: Kokoelmat: Laine (Ranta-aalto). http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA-2002-327
Juan de Borbón

**Juan de Borbón y Battenberg** (20. kesäkuuta 1913 – 1. huhtikuuta 1993) oli espanjalainen kuninkaallinen. Hän oli Espanjan kuninkaan Alfonso XIII:n poika ja Francon ajan jälkeen valtaan nousseen Juan Carlosin isä. Hän oli kruununtavoittelija isänsä kuolemasta vuonna 1941 aina vuoteen 1977, jolloin hän ilmoitti luopuvansa pyyteistään poikansa hyväksi.

Juan de Borbón oli Barcelonan kreivi 1941–1993.

Juan syntyi San Ildefonson palatsissa. Hänen isänsä joutui maanpakoon, kun Espanjan toinen tasavalta julistettiin perustetuksi 14. huhtikuuta 1931. Don Juan oli perheen pojista vasta kolmas, mutta hänen vanhin veljensä luopui kruununtavoittelusta mennessään aatelittoman naisen kanssa naimisiin, ja keskimmäinen veli kuuroutensa takia.

Juan sai Asturian prinssin arvonimen palvellessaan Britannian kuninkaallisessa laivastossa Bombayssa.

## Esivanhemmat

## Lähteet

## Aiheesta muualla
Merimaa

**Merimaa** on suomenkielinen sukunimi, joka on muun muassa seuraavilla suomalaisilla henkilöillä: 

* Henry Merimaa (s. 1950), kuva- ja performanssitaiteilija
* Juhani Merimaa (s. 1947), musiikkialan liikemies
* Kaarlo Merimaa (aik. *Mannström*, 1902–1969), virkamies ja nuortenkirjailija
* Lauri Merimaa (ent. *Huisko *, 1889–1936), jääkäriluutnantti
* Olavi Merimaa (1908–1970), juristi, oikeusministeri
Operaatio Para Bellum

**Operaatio Para Bellum** on Ville Kaarnakarin kirjoittama sotatrilleri, joka julkaistiin vuonna 2013.

*Operaatio Finljandija* perustuu kuvitelmaan, jossa suomalainen tiedustelu oli saanut käsiinsä fiktiivisen Baltic Protocol -asiakirjan, jonka osana oli yhtä lailla fiktiivinen Operaatio Finljandija. Siinä "määriteltiin" venäläisten tavoitteeksi Suomen miehittäminen joko suoraan hyökkäyksestä (kesän 1944 suurhyökkäys) tai jos se ei onnistuisi, niin miehitys rauhanteon jälkeen.

Operaatio Para Bellum kuvittelee, mitä tällaisesta skenaariosta olisi seurannut syys-lokakuussa 1944. Maassa käydään sotaa, josta ei koskaan kerrota eikä siitä jää asiakirjoja määrätietoisen jälkien hävittämisen takia.

Operaatio Para Bellum esittää myös fiktiivisen version siitä, miten ja miksi asekätkentä tuli venäläisten tietoisuuteen sekä samoin fiktiivisen syyn, miksi Suomea ei miehitetty syksyllä 1944.

## Aiheesta muualla
*
Punaniskaturako

**Punaniskaturako** (*Tauraco erythrolophus*) on turakojen heimoon kuuluva lintulaji.

## Levinneisyys
Punaniskaturakoa tavataan vain Angolassa. Lajin kokonaiskantaa ei ole arvioitu, mutta sen on raportoitu olevan paikallisesti tavallinen. Lajin kannankehitys on kuitenkin laskeva.

## Lähteet